《月上纱窗乌夜啼 冬至》
清代·丁澎

猊毬香细熨红潮。初雪上梅梢。斜抛双剪裁金胜，拭花翘。

看取钗头占出内家娇。唇珠浅约红蕤冷，为谁怯、瘦尽宫腰。

绣工一线新添却，恁无聊。从此春愁千缕、倍难消。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。